ມີຜູ້ຖືກລອດເຕີຣີ ລາງວັນຈໍານວນ 640 ລ້ານໂດລາ ສາມລາຍ (ເບິ່ງວີດີໂອ)
ຜູ້​ຖືກ​ແຕ່ລະລາຍ​ ໃນ​ສາມລາຍ​ນັ້ນ ຈະ​ໄດ້​ແບ່ງ​ກັນ​ປະມານ 213 ລ້ານ​ໂດ​ລາ ກ່ອນ​ຕັດ​ພາສີ.
ລອດໂຕຣີ ຫລື ສະຫລາກກິນແບ່ງທີ່ຫລາຍລັດຮວມກັນຂາຍທີ່ພວກເຈົ້າໜ້າທີ່ສະຫະລັດ ກ່າວວ່າ ເປັນເງິນລາງວັນຈໍານວນຫລາຍທີ່ສຸດຂອງໂລກ ມີຄົນຖືກໄປແລ້ວ ຢູ່ໃນ 3 ລັດ ບັນດາເຈົ້າໜ້າທີ່ລອດໂຕຣີ ຫລືລອດໂຕ Mega Millions ກ່າວວ່າບັດເລກລອດໂຕທີ່ ອອກຊຶ່ງເປັນເງິນລາງວັນມະຫາສານ 640 ລ້ານໂດລາເປັນປະວັດການນີ້ແມ່ນຂາຍຢູ່ໃນ ສາມລັດ ຄື ລັດແມຣີແລນ ແຄນຊັສ ແລະ ອິລລິນອຍສ໌ ຜູ້ຖືກແຕ່ລະລາຍໃນສາມລາຍນັ້ນ ຈະໄດ້ແບ່ງກັນປະມານ 213 ລ້ານໂດລາ ກ່ອນຕັດ ພາສີ ເວລານີ້ ຍັງບໍ່ມີຂໍ້ມູນເທື່ອວ່າຜູ້ໃດຖືກລາງວັນນີ້ ຫລືວ່າມີຈັກຄົນທີ່ຈະຕ້ອງໄດ້ຮັບ ສ່ວນແບ່ງເງິນລາງວັນຄັ້ງນີ້ ຄວາມຝັນທີ່ຈະຖືກລອດໂຕ ເງິນລາງວັນຫລາຍກວ່າຫ້າຮ້ອຍລ້ານໂດລາຄັ້ງນີ້ ໄດ້ດຶງດູດ ຝຸງຊົນຈໍານວນຫລວງຫລາຍ ໃຫ້ພາກັນລຸຫລັ່ງໄປຊື້ລອດ ໂຕງວດນີ້ ຢູ່ໃນຫລາຍໆເຂດ ຂອງສະຫະລັດ Mega Millions ລອດໂຕ ແມ່ນມີຂາຍຢູ່ໃນ 42 ລັດ ຂອງ 50 ລັດ ແລະຢູ່ໃນເມືອງຫລວງວໍຊິງຕັນດີຊີ ແລະໝູ່ເກາະ Virgin ຂອງສະຫະລັດ ນໍາ ໂອກາດທີ່ຈະຖືກເລກລອດໂຕທັງໝົດແມ່ນ 1 ໃນ 176 ລ້ານໂຕ ແຕ່ ນັ້ນ ກໍບໍ່ຂັດຂວາງ ພວກທີ່ຫວັງຈະເປັນເສດຖີທັງຫລາຍ ທີ່ພາກັນລຸຫລັ່ງໄປຊື້ເລກ ໃນອັດຕາປະມານ 1 ລ້ານ$ ຕໍ່ນາທີໃນລະຫວ່າງເວລາ 5 ໂມງແລງ ຫາ 10 ໂມງກາງຄືນ ກ່ອນເລກຈະອອກ ໃນຄືນວັນສຸກນັ້ນ ເງິນລາງວັນຫລື jackpot ໄດ້ເພີ່ມຫລາຍຂື້ນເລື້ອຍໆຈົນເປັນປະວັດການຂອງໂລກ ຫລັງ ຈາກບໍ່ມີໃຜຖືກລາງວັນໃນເດືອນມັງກອນຜ່ານມາ ແລະກໍບໍ່ມີຄົນຖືກ ໃນອີກ 18 ງວດຕໍ່ ມາ ຊຶ່ງເລກອອກ ອາທິດລະສອງຄັ້ງ